**הרצאת טומי שטיינר - יחסי ישראל – נאט"ו – 26/2/2019**

נאט"ו נחשבת לברית הצבאית המוצלחת ביותר בהיסטוריה של העולם. נאט"ו יציין באפריל 2019 70 שנה – וגם לכך יש משמעות.

מבחינה היסטורית – נאט"ו נוסדה במטרה "to keep the americans in, the Russians out, and the germans down" – אמירת המזכיר הראשון של נאט"ו.

נאט"ו היא ברית צבאית, אך היא גם ארגון פוליטי ומדיני. ביום יום היא מנוהלת על ידי נציגי משרדי חוץ. המועצה הצפון אטלנטית שמקבלת את ההחלטות בנאט"ו מורכבת מדיפלומטים – שגרירים שמייצגים את מדינותיהם.

סעיף 5 לאמנה שמכוחה הוקמה נאט"ו קובע שהתקפה על אחת המדינות שמרכיבות את נאט"ו – תחשב להתקפה על כולן – אך כל מדינה תנקוט בתגובה כפי שהיא רואה לנכון.

בתקופת המלחמה הקרה התחולל משבר חמור בין ארה"ב לבריטניה וצרפת, וזה גם הוביל לכך שנאט"ו עברה לפריז. סיום המלחמה הקרה היה אירוע מכונן מבחינת נאט"ו.

בשנות ה-90 – המלחמה הראשונה המשמעותית של נאט"ו בשנת 1995 ולאחר מכן בשנת 1999 כאשר נאט"ו כפתה על סרביה להסכים לעצמאות בקוסובו.

נאט"ו הוקמה כברית המבוססת על הגנה קולקטיבית למדינות החברות לה – ובמלחמות הבלקן היא פעלה בפעם הראשונה כמשכינת שלום, ומתוך האזור שלה.

אירוע מכונן נוסף מבחינת נאט"ו היה בפיגועי 11/9. בפעם הראשונה והאחרונה על הפעלת סעיף 5 לאמנה.

בהמשך לכך התמקדה נאט"ו בפעילות במזרח התיכון במובנו הרחב – אפגניסטן, הים התיכון, הים האדום, משימות של אימון גם בעיראק וגם במדינות ים תיכון אחרות. גולת הכותרת היתה המלחמה באפגניסטן.

כשארה"ב יצאה למלחמה באפגניסטן לצד מספר שותפות בסוף 2001 נאט"ו לא היתה מעורבת בלחימה. זה מבצע במנדט של מועצת הביטחון של האו"ם, אך הוא הובל על ידי ארה"ב ולא על ידי נאט"ו, וזו פעולה שהוגדרה כפעולה ללחימה בטרור. המטרה שלה לא היתה לכונן דמוקרטיה באפגניסטן, אלא לתפוס את בן לאדן ולסלק את שלטון הטליבאן בקאבול. למבצע בתחילת דרכו לא היו יומרות מעבר לכך. ב-2002 מועצת הביטחון של האו"ם החליטה לייסד משימה נוספת – כוח אייסה שהוא כוח סיוע שנועד לשמר ביטחון וסדר ולסייע לממשלה האפגנית. הכוח הוקם בקאבול ונשאר שם עד 2006. נאט"ו קיבלה האחריות על אייסה החל משנת 2004 ומאז החלה לפרוס כוחות באפגניסטן – זו משימה שונה מזו האמריקאית, גם עם פיקוד שונה. עם זאת ניכר חוסר הבנה מוחלט של המציאות אליה נכנסו כוחות נאט"ו באפגניסטן.

כשברק אובמה נבחר הוא החליט לשנות את המאזן בין עיראק לאפגניסטן, וב-2010 יצאו האמריקנים במידה רבה מעיראק והגדילו כוחות באפגניסטן. ב-2012 היו באפגניסטן 130,000 חיילים. היום הכוח שנשאר באפגניסטן – של אמריקאים ביחד אירופים עם אחרים מגיעים לכ-17,000 חיילים והאמריקנים מתכוונים לצמצם עוד את נוכחותם.

מוקד הפעילות של נאט"ו עד ל-2014 – סיום הנסיגה מאפגניסטן – לא נוגע למרחב האירופי. ההגנה הקולקטיבית היא פחות מרכזית, ובאותה תקופה הם גם מגלים את הים התיכון והמזרח התיכון.

ב-1994 הקימה נאט"ו את "הדיאלוג הים התיכוני". עד שנות ה-2000 הוא היה פורום טכני בדרג נמוך, אולם לאחר אירועי הטרור בספטמבר 2001 זה השתנה, ונאט"ו חתרה לגבש הסכמי שותפות עם מדינות בים התיכון, כשישראל היא הראשונה שהגיעה לשיתוף פעולה עם נאט"ו ב-2006. במקביל הוקמה מסגרת למדינות המפרץ – ICI – בה משתתפות כוויית, קטאר ואיחוד האמירויות.

באופן כללי נאט"ו נוטה ללא מעט הססנות, כך למשל בעקבות מלחמת לבנון השניה – שר הביטחון הציע להחליף את כוח יוניפיל בכוח נאט"ו. ההצעה הזו נפלה מיד וחלק ממנהיגי מדינות אירופה הביעו הסתייגויות. שיראק, נשיא צרפת, טען שנאט"ו תיתפס ככוח צלבני במזרח התיכון. התגובות העידו על כך שהאירופים מאוד הססנים לגבי מה נאט"ו יכולה לעשות במזרח התיכון.

2014 היא שנה שבה דברים רבים משתנים ועולים מחדש שני איומים מרכזיים על סדר היום של נאט"ו: האתגר/האיום הרוסי ועליית דאעש.

מאז סיום המלחמה הקרה נאט"ו ניסו כל מיני מהלכים מול רוסיה. היו גם דיבורים על צירוף רוסיה לנאט"ו – מה שבסוף לא צלח, וסימני שאלה בנוגע למה רוסיה רוצה ביחס לנאט"ו.

למעשה ברוסיה יש טינה עמוקה כלפי נאט"ו, בשל תחושתם שהאמריקאים ובעלות בריתם הפרו התחייבות לממשלת ילצין שנאט"ו לא תתרחב ולא תיכנס לגבולות מרכז ומזרח אירופה. בפועל האמריקנים מעולם לא נתנו הבטחה כזו – אך הם נתנו לנציגי ממשלת ילצין להבין כך.

רוסיה רואה בנאט"ו כאיום על אזור ההשפעה של רוסיה במדינות הבלטיות, אוקראינה וגאורגיה. ההתערבות הרוסית באוקראינה באה כתגובה לניסיון להביא לכך שאוקראינה תחתום על הסכם התאגדות עם האיחוד האירופי – זה היה הטריגר שהביא לכיבוש חצי האי קרים, כיבוש שמבחינת רוסיה היווה הפרה של הסכם שהיא חתמה עליו ביחס לאוקראינה ("מזכר בודפשט" שנחתם ב-1995 בו הוסכם על כך שאוקראינה תתפרק מנשקה הגרעיני ורוסיה, ארה"ב ובריטניה יהיו ערבות לשלמותה הטריטוריאלית).

מאז שנת 2006 נקבע הרף שבו בנות הברית אמורות להקציב 2% מהתמ"ג שלהן להוצאות ביטחון, אך בפועל רוב מדינות אירופה לא באמת עומדות בכך, לרבות גרמניה וצרפת. ארה"ב מתהדרת בכך שהיא מקצה למעלה מ-4% מהתמ"ג שלה למטרות ביטחון, אך חלק גדול מתקציב הביטחון של ארה"ב הולך לזירה הפסיפית ולא לזירה האירופית, לכן גם לא נכון להגיד שארה"ב אחראית לרוב המוחלט של תקציב הביטחון של נאט"ו.

זירה נוספת שנאט"ו מתמודדת איתה – איום דאעש. האיטלקים היו מודאגים מפעילות דאעש בלוב ובצפון אפריקה. אך ההתמקדות היום היא בעיקר באימונים – dbc – defence building capacity.

השאלה הגדולה שנאט"ו מתמודדת איתה היום היא ההתמודדות באירופה עצמה – עליית הימין הקיצוני, ברקסיט וכו' – כל זה מהווה אתגר לעתידה של נאט"ו. עם זאת עדיין מבחינת ממסדי החוץ נאט"ו משמשת פונקציה משמעותית כמועדון משותף, וגם ברמה הצבאית יש לה ערך בלתי מבוטל. היא הפלטפורמה הצבאית הרב לאומית היחידה שיש לה מודוס אופרנדי של איך לפעול ואיך להתפרס.

יחסי נאט"ו – טורקיה: ב-2004 היתה פסגה של נאט"ו באיסטנבול, שמסמלת את כניסתה למזרח התיכון. באותה עת שיבח הנשיא בוש את טורקיה כמדינה שהיא מופת לשלטון חוק – וזאת לפני השינוי שקרה בטורקיה. בשנים האחרונות טורקיה הופכת להיות "קוץ בישבן" של ברית נאט"ו, אך היא מאוד חשובה לה, בעיקר בשל בסיסי חיל האוויר שמצויים במיקום אסטרטגי מאוד מבחינת ארה"ב. בטורקיה יש תהליכי איסלאמיזציה גוברים ונאט"ו מאוד מתקשה להתמודד עם זה. אין תקדים לכך שמדינה עזבה את הברית, ובאמנת וושינגטון שהביאה להקמת נאט"ו אין סעיף שמסדיר יציאה מהברית.